CELEX: 32021D1169
Language: lv
Date: 2021-07-13 00:00:00
Title: Padomes Lēmums (ES) 2021/1169 (2021. gada 13. jūlijs), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Národná Banka Slovenska ārējiem revidentiem

16.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 255/1
               
            
         PADOMES LĒMUMS (ES) 2021/1169
         (2021. gada 13. jūlijs),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Národná Banka Slovenska ārējiem revidentiem
         EIROPAS SAVIENĪBAS PADOME,
         ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27.1. pantu,
         ņemot vērā Eiropas Centrālās bankas Ieteikumu (2021. gada 6. maijs) Eiropas Savienības Padomei par Národná banka Slovenska ārējiem revidentiem (ECB/2021/22) (1),
         tā kā:
         
                     (1)
                  
                  
                     Eiropas Centrālās bankas (ECB) un dalībvalstu, kuru valūta ir euro, valstu centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
                  
               
                     (2)
                  
                  
                     
                        Národná banka Slovenska 2017. gadā par saviem ārējiem revidentiem 2017.–2020. finanšu gadam izvēlējās Deloitte Audit s.r.o., paredzot iespēju pagarināt to pilnvaras uz 2021.–2023. finanšu gadu.
                  
               
                     (3)
                  
                  
                     
                        Národná banka Slovenska pašreizējo ārējo revidentu Deloitte Audit s.r.o. pilnvaras saskaņā ar Padomes Lēmumu (ES) 2017/1849 (2) beidzās pēc 2020. finanšu gada revīzijas.
                  
               
                     (4)
                  
                  
                     
                        Národná banka Slovenska plāno pagarināt Deloitte Audit s.r.o. pilnvaras uz 2021. finanšu gadu. Šis pagarinājums ir iespējams saskaņā ar līgumattiecībām starp Národná banka Slovenska un Deloitte Audit s.r.o.
                     
                  
               
                     (5)
                  
                  
                     ECB Padome ir ieteikusi par Národná banka Slovenska ārējiem revidentiem 2021. finanšu gadam iecelt Deloitte Audit s.r.o.
                     
                  
               
                     (6)
                  
                  
                     Pēc ECB Padomes ieteikuma būtu attiecīgi jāgroza Padomes Lēmums 1999/70/EK (3),
                  
               IR PIEŅĒMUSI ŠO LĒMUMU.
         
            1. pants
            Lēmuma 1999/70/EK 1. panta 16. punktu aizstāj ar šādu:
            
               
                  “16.   Ar šo par Národná banka Slovenska ārējiem revidentiem 2021. finanšu gadam apstiprina Deloitte Audit s.r.o.”.
               
            
         
         
            2. pants
            Šis lēmums stājas spēkā tā paziņošanas dienā.
         
         
            3. pants
            Šis lēmums ir adresēts Eiropas Centrālajai bankai.
         
         
            Briselē, 2021. gada 13. jūlijā
            
               
                  Padomes vārdā –
               
               
                  Priekšsēdētājs
               
               A. ŠIRCELJ
            
         
         
            (1)  OV C 187, 17.5.2021., 1. lpp.
         
         
            (2)  Padomes Lēmums (ES) 2017/1849 (2017. gada 10. oktobris), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Národná banka Slovenska ārējiem revidentiem (OV L 264, 13.10.2017., 5. lpp.).
         
            (3)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).